તેમણે 2015થી 2018 દરમિયાન ચાંગાની ચારુસેટ યુનિવર્સિટીમાંથી પીએચ.ડી.માં એડમિશન લીધું અને જૂન, 2018માં એક માસ અગાઉ જ પીએચ.ડી.ની ડિગ્રી મેળવી. ચારુસેટમાં ઇલેક્ટ્રોનિક્સ એન્ડ કોમ્યુનિકેશન વિભાગના વડા ડો. તૃષિત ઉપાધ્યાયના માર્ગદર્શન હેઠળ તેમણે ‘કોમ્પેક્ટ એન્ટેના ડિઝાઇનિગ ફોર વાયરલેસ એપ્લિકેશન’ વિષય પર રિસર્ચ કરીને પીએચ.ડી.ની પદવી મેળવી હતી. તેમના પિતા હસમુખભાઈ પટેલ કહે છે, ફક્ત ત્રણ જ વર્ષમાં, 26 વર્ષની વયે પીએચ.ડી.ની ડિગ્રી મેળવનાર રીકી ગુજરાતમાં ઇજનેરી ક્ષેત્રે સૌથી યુવાન છે કારણ કે ફક્ત ત્રણ જ વર્ષમાં એન્જિનિયિરિંગમાં પીએચ.ડી.ની ડિગ્રી મેળવી છે. હાલમાં તેઓ ચારુસેટ યુનિવર્સિટીમાં ઇલેક્ટ્રોનિક્સ એન્ડ કોમ્યુનિકેશનમાં 2016થી આસિસ્ટન્ટ પ્રોફેસર તરીકે ફરજ બજાવે છે.